জিন্নাগড় ইউনিয়ন

জিন্নাগড় বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।

 আয়তন ও অবস্থান 
জিন্নাগড় ইউনিয়নের আয়তন ৭,২৩২ একর। এ ইউনিয়নের উত্তর-পূর্বে চরফ্যাশন পৌরসভা, উত্তরে ওসমানগঞ্জ ইউনিয়ন, দক্ষিণ-পূর্বে আওয়াজপুর ইউনিয়ন ও চর মাদ্রাজ ইউনিয়ন এবং পশ্চিমে আমিনাবাদ ইউনিয়ন অবস্থিত।

 প্রশাসনিক কাঠামো 
জিন্নাগড় ইউনিয়ন চরফ্যাশন উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।

 জনসংখ্যার উপাত্ত 
২০১১ সালের আদমশুমারি অনুযায়ী জিন্নাগড় ইউনিয়নের মোট জনসংখ্যা ২৩,৩২০ জন। এর মধ্যে পুরুষ ১১,৬৮৫ জন এবং মহিলা ১১,৬৩৫ জন। মোট পরিবার ৪,৮০৫টি।

 শিক্ষা 
২০১১ সালের আদমশুমারি অনুযায়ী জিন্নাগড় ইউনিয়নের সাক্ষরতার হার ৪৫.৬%। এ ইউনিয়নে ২টি মাধ্যমিক বিদ্যালয় ও ১৯টি প্রাথমিক বিদ্যালয় রয়েছে।

 অর্থনীতি 
এখানকার মানুষ কৃষি সহ বিভিন্ন কুটির শিল্প এর উপর নির্ভরশীল সেই অনুযায়ী এর অর্থনীতি সচল রয়েছে।

 উল্লেখযোগ্য ব্যক্তি 
 এম এ নজরুল; সাবেক সাংসদ।
 আবদুল্লাহ আল ইসলাম জ্যাকব

 আরও দেখুন 
 চরফ্যাশন উপজেলা
 চরফ্যাশন থানা
 ভোলা জেলা

 তথ্যসূত্র 

 বহিঃসংযোগ 

বিষয়শ্রেণী:চরফ্যাশন উপজেলার ইউনিয়ন